ΠΡΟΓΡΑΜΜΑ ΔΙΑΔΙΚΤΥΑΚΩΝ ΣΕΜΙΝΑΡΙΩΝ ΠΙΣΤΟΠΟΙΗΣΗΣ ΓΙΑ ΤΗ ΝΕΑ ΔΙΚΗΓΟΡΙΚΗ ΥΛΗ (Σωματεία , Προσημειώσεις και Κληρονομητήρια)

Ανακοινώσεις Ολομέλειας

22/09/2026
 
Σε συνέχεια των από 29/7/2026 και 08/09/2026 σχετικών ανακοινώσεων  ενημερώνουμε τους συναδέλφους ότι τα Σεμινάρια πιστοποίησης για την νέα δικηγορική ύλη (Σωματεία , Προσημειώσεις και Κληρονομητήρια) αρχίζουν την προσεχή Δευτέρα  28.9.2026, σύμφωνα με το ακόλουθο πρόγραμμα.
Αναφέρουμε ότι δυνάμει της σχετικής  ΥΑ υπ. αρ. 33305/9-5-2024 προβλέπονται μεταξύ άλλων :
α) Σεμινάρια επιμόρφωσης για την συμπερίληψη στον κατάλογο των δικηγόρων του άρθρου 787 του Κώδικα Πολιτικής Δικονομίας (σωματεία) και έχουν ελάχιστη διάρκεια δώδεκα (12) ωρών.
β) Σεμινάρια που αφορούν την συμπερίληψη στον κατάλογο των δικηγόρων του άρθρου 208 του Κώδικα Πολιτικής Δικονομίας(προσημειώσεις) και έχουν ελάχιστη διάρκεια δεκαέξι (16) ωρών.
γ) Σεμινάρια που αφορούν την συμπερίληψη στον κατάλογο των δικηγόρων του άρθρου 819 παρ. 2 του Κώδικα Πολιτικής Δικονομίας (κληρονομητήρια) και έχουν ελάχιστη διάρκεια είκοσι τεσσάρων (24) ωρών .
Επισημαίνεται ότι η συνεχής και αδιάλειπτη παρακολούθηση όλων των Σεμιναρίων που ο κάθε συνάδελφος έχει επιλέξει είναι υποχρεωτική καθ’ όλη τη διάρκειά τους, άλλως, δεν θα εκδίδεται η σχετική βεβαίωση παρακολούθησης-πιστοποίησης .
Το σεμινάριο θα παρακολουθείτε από ειδικό link που θα αναρτάται στο portal Olomeleia ,στη σελίδα όπου υποβλήθηκε η σχετική αίτηση συμμετοχής, μισή ώρα πριν την έναρξη. Παρακαλούνται οι συνάδελφοι να συνδεθούν εγκαίρως, τουλάχιστον 15 λεπτά νωρίτερα από την προκαθορισμένη ώρα έναρξης εκάστου σεμιναρίου, προκειμένου να αποφευχθούν τεχνικά ζητήματα από την ταυτόχρονη σύνδεση.
Μετά την ολοκλήρωση των σεμιναρίων θα ακολουθήσει σχετική ανακοίνωση για την υποβολή των αιτήσεων για να συμπεριληφθούν οι ενδιαφερόμενοι στους σχετικούς καταλόγους, συμπεριλαμβανομένων και όσων τυχόν είχαν παρακολουθήσει παλαιότερους κύκλους των συγκεκριμένων ενοτήτων, είχε εκδοθεί για αυτές πιστοποιητικό παρακολούθησης  και δεν είχαν υποβάλλει  σχετική αίτηση.
Ακολουθεί το σχετικό πρόγραμμα:
ΠΡΟΣΗΜΕΙΩΣΕΙΣ (Σύνολο 16 ώρες)
Δευτέρα :  28/09/2026   16:00 – 21:00
Τρίτη       : 29/09/2026    16:00 – 21:00
Τετάρτη :  30/09/2026    15:00 – 21:00
 
ΣΩΜΑΤΕΙΑ (Σύνολο 12 ώρες)
Πέμπτη :          01/10/2026  16:00 – 20:00
Παρασκευή:   02/10/2026   16:00 – 20:00
 Δευτέρα   :     05/10/2026   16:00 – 20:00
 
ΚΛΗΡΟΝΟΜΗΤΗΡΙΑ (Σύνολο 24 ώρες)
[bookmark: _Hlk207094711]Τρίτη       : 06/10/2026 16:00 – 21:00
Τετάρτη :  07/10/2026 16:00 – 21:00
Πέμπτη :   08/10/2026 16:00 – 21:00
Παρασκευή : 09 /10/2026 16:00 – 21:00
 Δευτέρα : 12/10/2025 16:00 – 20:00

